b'\n_START_ARTICLE_\nPersonlammi\n_START_SECTION_\nMaantietoa\n_START_PARAGRAPH_\nLammen pinta-ala on 1,7 hehtaaria ja se on 200 metri\xc3\xa4 pitk\xc3\xa4 ja 100 metri\xc3\xa4 leve\xc3\xa4. Se sijaitsee Havisevanj\xc3\xa4rven pohjoispuolella ja Personsoiden lounaispuolella. Lammella ei ole kartan mukaan saaria ja se on autio. Sen rantaviivan pituus on 550 metri\xc3\xa4 ja sen rannat ovat puoliksi suomaata ja mets\xc3\xa4maata. Lammelle ei tule teit\xc3\xa4.\n_START_SECTION_\nVesist\xc3\xb6suhteet\n_START_PARAGRAPH_\nLampi sijaitsee Kokem\xc3\xa4enjoen vesist\xc3\xb6ss\xc3\xa4 (vesist\xc3\xb6aluetunnus 35) L\xc3\xa4ngelm\xc3\xa4veden ja Hauhon reittien valuma-alueen (35.7) Vesij\xc3\xa4rven valuma-alueella (35.73), jonka Havisenj\xc3\xa4rven-Myllyojan valuma-alueeseen se kuuluu. Lammen vedenpinnan korkeus on 127,4 metri\xc3\xa4 mpy. Siihen on johdettu viisi suo-ojaa ja siihen laskee Alisen Salmij\xc3\xa4rven laskuoja. Personlammin laskuoja Personoja l\xc3\xa4htee sen l\xc3\xa4nsirannasta ja se laskee 700 metrin p\xc3\xa4\xc3\xa4ss\xc3\xa4 Havisevanj\xc3\xa4rveen.\n_START_SECTION_\nHistoriaa\n_START_PARAGRAPH_\nVuoden 1855\xe2\x88\x921856 Kalmbergin kartastossa sen karttanimi oli \xe2\x80\x9dIso Persoj\xc3\xa4rvi\xe2\x80\x9d. Sen nimist\xc3\xa4 j\xc3\xa4rve\xc3\xa4, kuin \xe2\x80\x9dPient\xc3\xa4 Persoj\xc3\xa4rve\xc3\xa4\xe2\x80\x9d, ei ollut merkitty minnek\xc3\xa4\xc3\xa4n kartalle. Personsuot olivat luontaisessa tilassa ja Alisen Salmij\xc3\xa4rven ja Personlammin laskuoja virtasivat nykyisen kaltaista reitti\xc3\xa4 Havisevanj\xc3\xa4rveen. Vuoden 1980 peruskartassa ei lampeen oltu johdettu suo-ojia, mutta ne ilmaantuvat seuraavaan vuoden 1987 karttaan.'